Hvorfor liker ikke folk fra distriktene Oslo?

Oslo er verdens tiende beste by, den er bare ikke så høyt elsket av folk utenfra.

7. juni 2014

Undersøkelsen er gjort av IESE Business School i Spania gjennom deres årlige Cities in Motion Index (ICIM). Gjennom denne undersøkelsen rangerer de verdens beste, eller «smarteste» byer.

Oslo scorer blant annet høyt på økonomi, urban planlegging, sosialt samhold og miljø, og havner på tiendeplass totalt. Tokyo er på første plass i undersøkelsen.

Objektive kriterier

Byrådsleder Stian Berger Røsland mener at han ser et mønster i slike kåringer.

— Det vi ser, er at vi kommer relativt god ut på kåringer der det er objektive kriterier, og ikke like godt ut når det er folks oppfatninger som måles, sier Røsland.

Den spanske undersøkelsen legger vekt på blant annet innovasjon, politisk styring, urban planlegging, teknologi og transport.

Ingen vil til Oslo

Men en nasjonal omdømmerapport utført for Virke av Ordkraft viser at Oslo bare er sånn passe populær hos det norske folk. Bare 15 prosent av folk på «landet» mener Oslo er et godt sted å vokse opp i. Mens 92 prosent er helt enige i at Kristiansandregionen er et fint reisemål, mener bare 65 prosent av de som ikke bor her det samme om Oslo.

Til gjengjeld elsker oslofolk byen sin. Og folk flytter til Oslo uansett hva de sier.

Mangler omdømme

Røsland har nettopp lært av en skotsk ekspert at hovedproblemet er egentlig ikke Oslos dårlige omdømme, men Oslos manglende omdømme.

- Det er en av de tingene vi faktisk gjør noe med, sier Røsland. Et dårlig rykte er ifølge Røsland bedre enn ikke noe rykte, men målet er at Oslo skal gi folk gode assosiasjoner.

I Samarbeidsalliansen for Osloregionen tenker man på hvordan hele regionen kan få et godt rykte, ikke minst for å tiltrekke seg folk med kloke holder på toppen og lønnsomme bedrifter.

— Bortsett fra «dyrt» og «kaldt», er det få ting man assosierer med Oslo internasjonalt, mener Røsland.

Look to Drammen

BI-professor Peggy Simcic Brønn jobber med omdømme og kommunikasjon og mener Oslo bør gjøre som Drammen for å løfte omdømmet.

— Hvorfor vil folk bo, besøke og etablere næring i Oslo? I Drammen var omdømmet dårlig, og de snudde det på hodet. Men de endret byen før omdømmet endret seg, sier Brønn.

Dårlig vær og dyr øl

- Men for å ha et godt omdømme, må du først ha noe bra å fortelle om.Oslo kan ikke gjøre noe med at det er dyrt og været er dårlig, men man kan blinke ut andre ting som kan endres, mener Brønn.

— Hvis byen er skitten, hvis folk er uvennlige, hvis det er dårlig service, kan man si at vi skal ordne med å rette opp disse tingene. Finne konkrete ting å jobbe med, sier Brænn.

Og etterpå må man få det budskapet ut. Bare å jobbe med omdømme, uten å ha grunnlag for å skryte, fungerer ikke, understreker Brønn. Kanskje uten å få vite om det fungerer.

— Omdømme er noe abstrakt. Det er hva folk sier til hverandre, eller hva folk oppfatter gjennom media. Du kan nesten ikke måle det, sier Brønn.